ជំងឺផ្តាសាយបក្សីសម្លាប់ទា១ម៉ឺនក្បាល
ក្រុមមន្ត្រីពេទ្យសត្វកំពុងធ្វើពិសោធន៍រកមើលមេរោគដែលបានសម្លាប់សត្វទា ជាង១០.០០០ក្បាលនៅក្នុងខេត្តតាកែវ  ដែលគេសង្ស័យថា  ជាជំងឺគ្រុនផ្តា សាយប
ដើម្បីស្តាប់ព័ត៌មាននេះ ក្រុមអ្នកជំនាញពេទ្យសត្វនៃក្រសួងកសិកម្មកំពុងតែព្យាយាមវិភាគទាងាប់នៅ ថ្ងៃអង្គារនេះដើម្បីរកមេរោគដែលបានសម្លាប់សត្វទាចំនួនជាង១០.០០០ក្បាល នៅក្នុងខេត្តតាកែវជាប់ព្រំដែនជាមួយប្រទេសវៀតណាម។ ទាចំនួនជាង១០.០០០ក្បាលនៅក្នុងស្រុកកោះអណ្តែតខេត្តតាកែវដែលបាន ចិញ្ចឹមជាហ្វូងតាមលក្ខណៈធម្មជាតិនិងគ្មានទ្រង់ចិញ្ចឹមតាមលក្ខណៈបច្ចេកទេស បានស្លាប់កាលពីសប្តាហ៍មុនដែលត្រូវបានសង្ស័យថាអាចជាជំងឺគ្រុនផ្តាសាយ បក្សី។ លោកកៅផលប្រធាននាយកដ្ឋានផលិតកម្មនិងបសុព្យាបាល ក្រសួងកសិកម្ម បានថ្លែងប្រាប់VOAថាយើងបានហាមអ្នកភូមិមិនឱ្យយកទាងាប់និង ឈឺធ្វើជា ម្ហូបអាហារមិនឱ្យប៉ះពាល់ ទាងាប់និងឈឺដោយផ្ទាល់និង មិនឱ្យលក់ដូរដើម្បី ជៀសវាងជំងឺឆ្លងនានា ដែលយើងមិនទាន់ដឹងជាប្រភេទជំងឺអ្វីហើយយើងបាន កប់ទាងាប់ទាំងនេះនៅក្នុងរណ្តៅហើយដុតនិងបាញ់ថ្នាំសម្លាប់មេរោគ។ "យើងកំពុងតែសិក្សាអំពីការងាប់ទាចំនួនជាង១០.០០០ក្បាល់ហើយយើងកំពុង តែធ្វើការវិភាគទៅលើហេតុផលនៃការងាប់ទាទាំងនេះ។ ប៉ុន្តែយើងនឹងចេញលទ្ធ ផលនៃការវិភាគនៅថ្ងៃស្អែក"។ ជំងឺគ្រុនផ្តាសាយបក្សីបានសម្លាប់ជីវិតប្រជាពលរដ្ឋខ្មែរយ៉ាងតិច៧នាក់នៅក្នុង ឆ្នាំ២០០៥។ ចាប់តាំងពីមេរោគ H5N1 ដែលបានផ្ទុះឡើងនៅក្នុងតំបន់អាស៊ីក្នុង ឆ្នាំ២០០៣បានសម្លាប់មនុស្សជាង២០០នាក់នៅក្នុងប្រទេសមួយចំនួន។ លោកកៅ ផល បានបញ្ជាក់ថាយើងបានលើកទឹកចិត្តឱ្យអ្នកភូមិពាក់ម៉ះស្រោម ដៃនិងស្រោមជើងហើយក្រុមមន្ត្រីពេទ្យសត្វប្រចាំតំបន់និងមន្ត្រីក្រសួងសុខាភិ បាលបានធ្វើការរួមគ្នាដើម្បីទប់ស្កាត់ជំងឺរាតត្បាតលើបក្សីនេះកុំឱ្យរាលដាល ដល់មនុស្ស។ «មន្ត្រីវិទ្យាស្ថានជាតិបសុព្យាបាលនៃនាយកដ្ឋានផលិតកម្មនិងបសុព្យាបាលនៃ ក្រសួងកសិកម្មរុក្ខាប្រមាញ់ និងនេសាទបានចុះទៅកាន់កន្លែងកើតហេតុដើម្បី យកវត្ថុវិភាគការសិក្សាស្រាវជ្រាវតាមដានបន្ថែមទៀតលើករណីទាងាប់នេះ»។ លោកកៅផលបានបញ្ជាក់ថាក្រុមមន្ត្រីមកពីក្រសួងកសិកម្មនិងក្រសួងសុខាភិ បាលកំពុងធ្វើការស៊ើបអង្កេតបន្ថែមទៀតក្នុងករណីទាងាប់ជាង១០.០០០ក្បាល នៅក្នុងតំបន់កើតហេតុនិងណែនាំអ្នកភូមិឱ្យប្រុងប្រយ័ត្នខ្លាំងឡើងថែមទៀត។ ក្រុមមន្ត្រីបាននិយាយថាយើងបានដើរពីផ្ទះមួយទៅផ្ទះមួយនៅក្នុងតំបន់ដែល មានទាងាប់នេះដើម្បីរកមើលអ្នកភូមិដែលមានជំងឺគ្រុនក្តៅក្អកឈឺចាប់សាច់ដុំ និងរលាកបំពង់កដោយជាប់ទាក់ទងជាមួយទាងាប់ឬឈឺ។ ពីទីក្រុងភ្នំពេញខ្ញុំ ជន សក្តា VOAសម្លេងស.រ.អា.៕